mung bala-balane lan sedulur-sedulure sing diwenehi. Lan sing keri dhewe bantuan dana rehab rekonstruksi (RR) korban lindhu gedhe sing ngancurake desane, mung wong-wong sing dadi balane lan bisa diatur nampane bantuan, sing bisa dadi anggota KSMP lan entuk grujugan dana. Wiwit dana jadup (jaminan hidup), RR 1, RR 2, nganti RR 3, Pak Marno wis kongkalingkong karo petugas kecamatan kanggo motong dana-dana bantuan kasebut. Mengkono uga dana DPD/K utawa ADD mung seperangan wae sing digunakake kanggo mbangun utawa kanggo belanja kantor. Sisane sing luwih akeh, mlebu kanthongane dhewe lan kanggo ngopeni preman-preman kampung balane.